Document ID: /roh_data/filtered/fineweb-2-filterrobots_roh.jsonl.gz/32841

Inizià la festa en occasiun da Nossadunna, aveva Don Peppino Arosio barmier avant passa 20 onns a Zuoz. Cun ina messa e suenter in gentar al buffet aveva il prer attratg fin 1'000 persunas a la festa da «Ferragosto» che era drizzada surtut als Milanais.
Midament al timun
Suenter dus onns aveva il spiritual da Schlarigna dischlocà las festivitads sin 2’278 meters sur mar, gist sper la staziun da muntogna da Marguns che sa chatta en il territori da skis sur Schlarigna. Suenter la mort da Don Peppino è l’organisaziun sa midada, sco er il numer da talians sin la muntogna.
La messa daventa secundara
Tuttina vegnan anc adina bun 250 persunas sin la muntogna per visitar la messa manada da trais prers. La prioritad ha tar blers dentant il fatg, ch’ins s’inscuntra mintg’onn puspè cun amis ed enconuschents durant las vacanzas da stad en Engiadina. Preschent a la messa è surtut anc la generaziun pli veglia. La messa ha lieu sut tschiel liber, e quai ina giada en talian e tudestgs ed ina sulettamain en talian.